text: munaqniyki, llakiyniykipi kusichiqniyki. Ama waqaychu, ama waqaychu, ñuqa waqasaq waqanaykita. Tusurqusaq, takirqusaq, icha imatachu rurarqusaq kusiykipaq. Q'umirq'inti: Manam imatapas munanichu, wawqilláy, munay wawa. Imachá kanpas kay sunquypi, kikiypunim mana yachanichu. Sapa puñuykuptiymi, qhincha millay rikranchawan, yana p'aspa sawnanchawan. Kaymi q'uymin tuta p'unchaw ancha phutiq sunqullayta, kaymi q'amparmanan ancha muchuq qhasqullayta. Pillas kanman watuy yachaq? Mayllas kanman kay yana khipu paskariq, sut'in simi mast'ariq kay musquyta? Qurich'uspi: Imas chayri kanman mana paskay atinapaq? Icha ñuqa atiymanchus? Q'umirq'inti: Ama chayman churakuychu. Samp'araqmi kanki. Anchatam kayta munaspa, qhawarinki. Kay watuyqa, kay paskayqa hamawt'apaqmi. Qurich'uspi: Ancham musphan, ancham phutin p'ita p'ita kay wawa sunquy watuq-hina huk millayta, kichka kawsay qallariyta. Kayta nini qaynamanta Quriqhasqu wawqinchikta, manam payri kayta iñinchu, manataqmi qhawarinchu millay, ranra ñan suyasqanta. Hinam kachkan kay sunquypas kichkakunap t'urpuykusqan tunki tunki. Q'umirq'inti: Upallay, hirq'i! Yarqaymantam rimachkanki. Yanqatam musphachkanki. Puriy, hanqa, mut'inchikta t'impuchimuy. Qurich'uspi: Hina hina qarquwachkay pituykimanta. K'arachinim anchakama sunquykita, kuska kuska rimaptinchik. Imatachu icha watun kay sunquy. Chaymi kunan "hanqa, lluqsiy" niwachkanki mut'inchikman tumpa tumpa. Q'umirq'inti: Warma, imananmi? Ama simi simi kutichiwaychu, chaqlaykimantaq. Wawqiykita waqyamuy, hanqa. Maypim purin? Imatam ruran? Qurich'uspi: Yayay ranti wawqilláy, kaypim kani sullk'achayki, kamayniyki ruranaypaq, kunayniyki hunt'anaypaq. Sipiwaypas, qhuruwaypas, chakiykipim wañusaqpas. Qamman kunasqan kayku. Yayanchikpa munayniyki rurakuchun. Q'umirq'inti: Manam chaytachu tapuyki. Ruray kamachisqayta. Y en seguida se sale y el otro se queda exclamando: 498 Qosqo qhechwasimipi akllasqa rimaykuna